Държавен вестник, бр. 114, 2025 г., стр. 19

БРОЙ  114	
Д Ъ Р Ж А В Е Н  В Е С Т Н И К 	
СТР.  19   
3.3. Изисквания за осъществяване на дей­
ност по специалност „Детска психиатрия“ в 
структури на лечебни заведения за болнична 
помощ и други лечебни заведения.
Дейност по медицинската специалност 
„Детска психиатрия“ може да се осъщест­
вява в многопрофилни болници за активно 
лечение, специализирани болници за активно 
лечение, центрове за психично здраве и ле­
чебни заведения за стационарна психиатрична 
помощ по чл. 5, ал. 1 от Закона за лечебните 
заведения.
Дейност по „Детска психиатрия“ в мно­
гопрофилните болници за активно лечение, 
специализираните болници за активно ле­
чение и центровете за психично здраве се 
осъществява в дневно отделение/клиника 
и/или отделение/клиника с болнични легла 
по „Детска психиатрия“ от второ или трето 
ниво на компетентност.
Дневното отделение/клиника по специ­
алност „Детска психиатрия“ е структура без 
болнични легла, с определен брой места за 
осигуряване на индивидуализирани дневни 
посещения и съвкупност от диагностични 
и терапевтични дейности по индивидуална 
диагностична и/или терапевтична програма 
на приетите лица от 0 до 18 години с учас­
тието на родителите им. В тази структура се 
осъществява диагностично-лечебна дейност 
в условията на най-малко ограничаваща 
среда, без откъсване от естествената среда 
на лицата от 0 до 18 години, които преби­
вават в тази структура по-малко от 24 часа 
в денонощието. 
Отделението/к линиката по „Детска 
психиат­рия“ с болнични легла осигурява 
възможност за непрекъснат (24-часов) престой 
на лица от 0 до 18 години за повишено наблю­
дение, осигуряване на безопасност и активно 
психофармакологично лечение. Пациентите се 
приемат за стационарно лечение със или без 
придружител. Решението за прием със или 
без придружител се взема от приемащия или 
лекуващия лекар от отделението/клиниката, 
след обсъждане с началника на структурата, 
според състоянието на пациента.
Структурите по „Детска психиатрия“ на 
лечебните заведения за стационарна психиат­
рична помощ по чл. 5, ал. 1 от Закона за 
лечебните заведения следва да отговарят на 
изискванията, предвидени за структури по 
„Детска психиатрия“ от второ или трето ниво 
на компетентност, в случай че осъществяват 
лечебно-диагностична дейност, предвидена 
да се осъществява в структура от второ или 
трето ниво на компетентност.
3.3.1. Второ ниво на компетентност.
Дейността по детска психиатрия от второ 
ниво на компетентност се осъществява в 
дневно отделение/клиника по „Детска пси­
хиатрия“ и отделение/клиника по „Детска 
психиатрия“ с болнични легла. 
3.3.1.1. Изисквания към дневно отделение/
клиника по специалност „Детска психиатрия“ 
от второ ниво на компетентност. 
3.3.1.1.1. Изисквания към дневно отделе­
ние/клиника по специалност „Детска пси­
хиатрия“ от второ ниво на компетентност. 
3.3.1.1.1.1. Устройство и оборудване на 
помещенията – минимални изисквания.
Дейността се осъществява в териториално 
обособени работни помещения. Изисква се 
наличието на приемно-консултативен каби­
нет, лекарски кабинет, игрова (групова) зала, 
санитарен възел за децата и за персонала и др.
3.3.1.1.1.2. Изисквания за осигуреност с 
медицинска апаратура, обзавеждане и тех­
ника и други условия за осъществяване на 
дейността: стетоскоп, апарат за кръвно наля­
гане, медицинска везна, ръстомер, подвижни 
стативи за инфузии, подвижна кислородна 
бутилка, апарат за ръчно обдишване.
3.3.1.1.1.3. Лечебното заведение, в което 
има разкрита структура по „Детска пси­
хиатрия“ от второ ниво на компетентност, 
трябва да разполага с възможност за полз­
ване на рентген, ЕКГ, КАТ, ЕЕГ и клинична 
лаборатория от най-малко второ ниво на 
компетентност. Всички те могат да бъдат 
собствени или да са осигурени по договор, 
но трябва да са с осигурен достъп в рамките 
на 24 часа в денонощието и да се намират 
на територията на населеното място, в което 
е разкрито лечебното заведение. Лечебното 
заведение трябва да е осигурило и възможност 
за извършване на медицински консултации с 
други специалисти (задължително педиатър).
3.3.1.1.2. Изисквания за персонал. 
3.3.1.1.2.1. Минимален брой лекари – един 
лекар с призната специалност „Детска 
психиат­рия“ на 15 места, но не по-малко от 
двама лекари в отделението/клиниката. Из­
исква се ежегодно участие в специализирано 
продължаващо обучение в областта на дет­
ската психиатрия на поне един от лекарите, 
работещи в структурата.
3.3.1.1.2.2. Брой специалисти по здравни 
грижи – най-малко две медицински сестри 
в структурата. 
3.3.1.1.2.3. Други специалисти: най-малко 
един психолог на трудов договор, на пълно 
работно време. 
3.3.1.1.3. Изисквания към процеса на осъ­
ществяване на дейността:
3.3.1.1.3.1. диагностична дейност и съветва­
не на родителите при разстройства на разви­
тието, умствено изоставане, хиперкинетично 
разстройст­во, езикови разстройства и др.;
3.3.1.1.3.2. диагностична дейност, съвет­
ване и краткосрочна терапия при пациенти 
с емоционални (тревожни), депресивни и 
поведенчески разстройства и разстройства 
на адаптацията;